KC、Tsoul樂做鍾意跳舞嘅傻佬:就算5年唔得,我都唔會放棄
KC(黃家灝)與Tsoul (田曜誠)以期間限定組合推出新歌《Get Silly》,歌曲內容是鼓勵大家不要在意別人眼光,想做就做,跟他們要做跳舞藝人的舉動不謀而合。KC說:「MAMA頒獎禮都因為《Street Woman Fighter》呢個節目,而請咗啲跳舞好勁嘅人同藝人有舞台合作,我睇完覺得好正,我哋身為dancer都可以以呢個方法上舞台。」無論是訪問或出道記者會,他們都說Year project只是行動代號,但Tsoul 已定立了5年嘅期限,盡力推廣令香港人了解跳舞明星是什麼一回事。「就算5年唔得,我都唔會放棄。」KC說自己沒有想過要走到什麼位置,只來在5年內找到更多跳舞明星,最好是比自己年輕。
韓國近年有不少街舞競賽節目,除有星級主持之外,就連參實者都係Blackpink御用編舞老師、Twice御用舞者,足見韓國在舞蹈界有大量嘅發展空間。反觀香港,MakerVille雖主動向KC與Tsoul提出做跳舞明星,但連要如何推進都唔太清楚,這是KC與Tsoul在《造星V》結束大半年才正式出道的原因。KC說:「因為呢個係公司嘅新領域,佢哋會同我哋嘅認知有代溝,加上好多幫我哋做嘢嘅人都唔識跳舞,所以我會盡量分享平時跳舞會做啲咩,譬如會有concept video、story line咁⋯」Tsoul一直以為公司是要搞男團,問到如果真被安排以男團出道,他說:「應該唔會,因為清楚未係自己發揮得最好嘅位置,好似跳舞先係最啱返我哋兩個。」
能夠喺《造星V》中遇上另一位同樣鍾意跳舞嘅傻佬,對KC來說,可能比名次來得更重要。「比賽時我唔係好識表達自己,亦成日講唔到重點,後來跟多咗Tsoul,覺得自己要講,因為驚大家唔知我想做咩,而我其實係想做跳舞明星。」 回望過去一年,Tsoul有感KC學會了表達,而KC睇住呢位拍檔愈來愈堅定,亦開始學會了過濾無關痛癢嘅聲音。
Makeup:Emma Ma、Sirming Wu@非常作 GFC Make Up Team、Byran Po
Hair: Iman Chan@Private I IFC、Ryan Tsoi、Daniel Ng
Styled by @loklammm_ @justdom___
Styling assisted by @unaueet
Wardrobe : diesel 、dotshop__、converse(Tsoul)、fengchenwang @ harvey nichols dotshop___、converse(KC)